РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/19-17

7. фебруара 2017. године

Б е о г р а д

З А П И С Н И К

14. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 6. ФЕБРУАРА 2017. ГОДИНЕ

 Седница је почела у 10,05 часова.

 Седницом је председавала Маја Гојковић, председница Одбора.

 Седници су присуствовали: Јасмина Обрадовић, Станија Компировић, проф. др Марко Атлагић, Мирко Крлић, проф. др Снежана Богосављевић Бошковић, Александра Чабраја, Александра Белачић, Весна Марјановић, Наташа Михаиловић Вацић, Хаџи Милорад Стошић и Ђорђе Вукадиновић, чланови Одбора.

 Седници су присуствовали: Ана Ћирић, Драгана Костић, Љупка Михајловска, Никола Савић и Енис Имамовић, заменици чланова Одбора.

Седници није присуствовала Снежана Пауновић, члан Одбора, нити њен заменик.

Поред чланова Одбора седници су присуствовали: Зоран Живковић и Бошко Обрадовић, народни посланици, као и Бранко Гардашевић, Тијана Наумовић, Милош Стокић, Мирјана Максимовић, Тијана Каспер, Желимир Гвардиол, Маја Радовић, Ивона Катић, Борка Поповић, Ана Мандић, Александар Загорац, Балша Ђого, Александар Дунђерин, Миливоје Павловић, Предраг Обрадовић, Дејан Миленковић, Владан Терзић, Иван Карл, Снежана Цветковић, Душко Медић, Маја Вукадиновић, Никола Стојановић, Вук Жугић, Дијана Суботички Милетић, Јованка Тодоровић Савовић и Милан Јанковић, кандидати за чланове Програмског савета Јавне медијске установе „Радио-телевизија Србије“.

На предлог председавајућег, чланови Одбора су једногласно усвојили следећи:

Д н е в н и р е д:

1. Разговор са предложеним кандидатима за чланове Програмског савета Јавне медијске установе „Радио-телевизија Србије“;
2. Утврђивање коначне листе кандидата за чланове Програмског савета Јавне медијске установе „Радио-телевизија Србије“;
3. Утврђивање листе кандидата за члана Савета Регулаторног тела за електронске медије који се бира на предлог надлежног одбора Народне скупштине;
4. Утврђивање листе кандидата за чланове Савета Регулаторног тела за електронске медије, као и листе организација које заједно чине јединственог овлашћеног предлагача, које су предложила удружења филмских, сценских и драмских уметника и удружења композитора у Републици Србији, заједничким договором, као и национални савети националних мањина, заједничким договором.

Пре преласка на разматрање утврђеног дневног реда усвојени су без примедаба: Записник Осме седнице Одбора за културу и информисање, одржане 14. новембра 2016. године, Записник Девете седнице Одбора за културу и информисање, одржане 28. новембра 2016. године, Записник Десете седнице Одбора за културу и информисање, одржане 16. децембра 2016. године, Записник 11. седнице Одбора за културу и информисање, одржане 21. децембра 2016. године, Записник 12. седнице Одбора за културу и информисање, одржане, 27. децембра 2016. године, Записник 13. седнице Одбора за културу и информисање, одржане 10. јануара 2017. године.

**ПРВА ТАЧКА - Разговор са предложеним кандидатима за чланове Програмског савета Јавне медијске установе „Радио-телевизија Србије“**

 Председавајућа је у уводном излагању истакла да је у складу са чланом 29. став 6. Закона о јавним медијским сервисима и тачке 7. Одлуке о правилима о спровођењу јавног конкурса за изборкандидата за чланове Програмског савета Јавне медијске установе „Радио-телевизија Србије“, 9. септембра 2016. године, Одбор утврдио Листу од 29 пријављених кандидата који испуњавају услове јавног конкурса.

 Напоменула је да је у складу са тачком 8. Одлуке, потребно да Одбор на данашњој седници обави разговор са кандидатима који испуњавају услове јавног конкурса и који су остали при својим кандидатурама.

 Нагласила је да су чланови Одбора у материјалу за ову седницу добили биографије кандидата, као и да предлаже да се разговор са 29 кандидата обави у шест група од по пет кандидата, према редоследу пријема кандидатура.

 Председавајућа је ставила на гласање предлог да се разговор са предложеним кандидатима обави у шест група од по пет кандидата, према редоследу пријема кандидатура.

 Одбор је, са 11 гласова за и 3 члана која нису гласала, прихватио предлог о начину спровођења разговора са предложеним кандидатима.

 У дискусији су учествовали: Весна Марјановић, Ђорђе Вукадиновић, Александра Чабраја, Љупка Михајловска, Наташа Михаиловић Вацић, Мирко Крлић, проф. др Марко Атлагић и Маја Гојковић.

 Бранко Гардашевић, Тијана Наумовић, Милош Стокић, Мирјана Максимовић, Тијана Каспер, Желимир Гвардиол, Маја Радовић, Ивона Катић, Борка Поповић, Ана Мандић, Александар Загорац, Балша Ђого, Миливоје Павловић, Предраг Обрадовић, Дејан Миленковић, Владан Терзић, Иван Карл, Нада Поповић Перишић, Снежана Цветковић, Маја Вукадиновић, Никола Стојановић, Вук Жугић, Дијана Суботички Милетић, Јованка Тодоровић Савовић и Милан Јанковић, кандидати за чланове Програмског савета Јавне медијске установе „Радио-телевизија Србије“, одговарали су на питања чланова Одбора за културу и информисање, образложивши своје кандидатуре и мотиве који су их навели да се пријаве на конкурс, као и разлоге због којих сматрају да би функцију члана Програмског савета одговрно обављали.

 Председавајућа је закључила расправу у вези са овом тачком Дневног реда.

**ДРУГА ТАЧКА - Утврђивање коначне листе кандидата за чланове Програмског савета Јавне медијске установе „Радио-телевизија Србије“**

Председавајућа је у уводном излагању предложила да, с обзиром да је обављен разговор са кандидатима који испуњавају услове Јавног конкурса, Одбор утврди коначну листу од 28 кандидата за чланове Програмског савета Јавне медијске установе „Радио-телевизија Србије“ на којој би се налазили следећи кандидати:

1. Бранко Гардашевић;

2. Тијана Наумовић;

3. Милош Стокић;

4. Мирјана Максимовић;

5. Тијана Каспер;

6. Желимир Гвардиол;

7. Маја Радовић;

8. Ивона Катић;

9. Борка Поповић;

10. Ана Мандић;

11. Александар Загорац;

12. Балша Ђого;

13. Александар Дунђерин;

14. Миливоје Павловић;

15. Предраг Обрадовић;

16. Дејан Миленковић;

17. Владан Терзић;

18. Иван Карл;

19. Снежана Цветковић;

20. Небојша Спаић;

21. Иван Топаловић;

22. Душко Медић;

23. Маја Вукадиновић;

24. Никола Стојановић;

25. Вук Жугић;

26. Дијана Суботички Милетић;

27. Јованка Тодоровић Савовић;

28. Милан Јанковић.

Поводом ове тачке Дневног реда дискутовала је Весна Марјановић, која је предложила да се уз Листу кандидата за чланове Програмског савета, упути и допис Управном одбору Јавне медијске установе „Радио-телевизија Србије“, којим би се затражило да се Одбору за културу и информисање, након усвајања, достави одлука о избору чланова Програмског савета Јавне медијске установе „Радио-телевизија Србије“, са образложењем на основу којих критеријума је Управни одбор донео наведену одлуку.

Маја Гојковић је истакла да ће Управни одбор Јавне медијске установе „Радио-телевизија Србије“ одржати седницу 21. фебруара 2017. године на којој ће изабрати 15 чланова Програмског савета.

Председавајућа је ставила на гласање предлог Весне Марјановић о упућивању дописа Управном одбору Јавне медијске установе „Радио-телевизија Србије“.

Одбор већином гласова, није прихватио предлог Весне Марјановић.

Председавајућа је ставила на гласање предлог да Одбор утврди коначну листе кандидата за чланове Програмског савета Јавне медијске установе „Радио-телевизија Србије“, у предложеном тексту.

Одбор је у складу са чланом 29. став 3. Закона о јавним медијским сервисима и тачком 9. Одлуке о правилима о спровођењу јавног конкурса за избор кандидата за чланове Програмског савета Јавне медијске установе „Радио-телевизија Србије“ са 11 гласова за и три уздржана, утврдио коначну листу од 28 кандидата за чланове Програмског савета, која одражава територијалну, националну, верску, полну и другу структуру становништва, у предложеном тексту.

**ТРЕЋА ТАЧКА – Утврђивање листе кандидата за члана Савета Регулаторног тела за електронске медије који се бира на предлог надлежног одбора Народне скупштине**

Председавајућа је у уводном излагању подсетила чланове Одбора да је Јавни позив за предлагање кандидата за члана Савета Регулаторног тела за електронске медије за овлашћеног предлагача надлежни одбор Народне скупштине, објављен 12. јануара 2017. године, у складу са чланом 10. став 1. Закона о електронским медијима.

Напоменула је да су на основу члана 10. став 2. Закона о електронским медијима, овлашћени предлагачи имали рок од 15 дана, од дана објављивања Јавног позива, да доставе образложени предлог два кандидата за члана Савета Регулатора.

 Нагласила је да су достављени предлози следећих овлашћених предлагача:

1. Образложен предлог посланичке групе Српске радикалне странке;

2. Образложени предлог посланичке групе Српске напредне странке;

3. Образложени предлог посланичке групе Доста је било;

4. Образложени предлог посланичке групе Демократске странке.

Констатовала је да су потпуну документацију, у складу са Јавним позивом и Законом о електронским медијима, доставили, по времену пријема кандидатура следећи овлашћени предлагачи:

1. Посланичка група Српска напредна странка, која је предложила кандидате Милоша Рајковића и Марину Крстић Блажић;

2. Посланичка група Доста је било, која је предложила кандидате др Дивну Вуксановић и Срђана Шкора;

3. Посланичка група Демократска странка, која је предложила кандидате др Мају Вукадиновић и Александра Црквењакова.

Такође, указала је да је непотпуну документацију доставио овлашћени предлагач Посланичка група Српска радикална странка, с обзиром да је достављен образложен предлог једног кандидата, за којег посланичка група Српска радикална странка није доставила сагласност кандидата да прихвата кандидатуру, као и изјаву да не постоје сметње за његов избор.

Председавајућа је отворила расправу у вези са овом тачком Дневног реда у којој је учествовали: Весна Марјановић, Ђорђе Вукадиновић, Бошко Обрадовић, Маја Гојковић, Љупка Михајловска и Александра Чабраја.

 У току дискусије постављено је питање о начину на који ће се утврдити листа од шест кандидата за члана Савета Регулатора, односно на који начин ће Одбор утврдити коначну листу од два кандидата за члана Савета Регулатора.

 Поједини чланови Одбора су навели да сматрају да поједини кандидати имају неодговарајуће биографије за обављање функције члана Савета Регулатора, с обзиром на чињеницу да је Регулатор изузетно важна самостална независна регулаторна организација која има широк делогрук рада у области јавног информисања у Републици Србији и да као таква има обавезу да предлаже истакнуте стручњаке из ове области.

 Са друге стране констатовано је да бројни фактори утичу на одлуку о томе који ће кандидат бити изабран за члана Савета Регулатора, као и да није у делокругу рада Одбора да оцењује да ли су поједини кандидати квалификовани за вршење ове јавне функције. С тим у вези чланови Одбора су замољени да се суздрже од политизације избора чланова Савета Регулатора.

 Наглашено је да се у оквиру ове тачке Дневног реда искључиво утврђује листе кандидата за члана Савета Регулатора који испуњавају услове прописане Законом о електронским медијима и Јавним конкурсом, а да ће се коначна листа од два кандидата, са којима ће се и обавити јавни разговор, утврдити на једној од наредних седница Одбора.

Председавајућа је закључила расправу у вези са овом тачком Дневног реда.

Председавајућа је ставила на гласање Предлог листе кандидата за члана Савета Регулатора, који се бира на предлог овлашћеног предлагача, надлежни одбор Народне скупштине, а на којој се налазе следећи кандидати:

1. Милош Рајковић;
2. Марина Крстић Блажић;
3. др Дивна Вуксановић;
4. Срђан Шкоро;
5. др Маја Вукадиновић;
6. Александар Црквењаков.

Одбор је, са 12 гласова за, једним уздржаним и једним чланом који није гласао, утврдио Листу кандидата за члана Савета Регулатора, које сагласно члану 9. став 1. тачка 1) Закона предлаже надлежни одбор Народне скупштине, у предложеном тексту.

**ЧЕТВРТА ТАЧКА – Утврђивање листе кандидата за чланове Савета Регулаторног тела за електронске медије, као и листе организација које заједно чине јединственог овлашћеног предлагача, које су предложила удружења филмских, сценских и драмских уметника и удружења композитора у Републици Србији, заједничким договором, као и национални савети националних мањина, заједничким договором**

Председавајућа је у уводном излагању навела да су служби Одбора достављени предлози кандидата овлашћених предлагача, који се бирају на предлог удружења филмских, сценских и драмских уметника и удружења композитора у Републици Србији.

Напоменула је да су то следеће организације:

1. Удружење филмских уметника Србије;

2. Удружење драмских писаца Србије;

3. Академија филмске уметности и науке Србије;

4. Удружење филмских глумаца Србије;

5. Асоцијација филмских редитеља Србије.

Нагласила је да наведена удружења испуњавају услове прописане Законом о електронским медијима, јер се из поднете документације може утврдити да су регистрована најмање три године пре расписивања Јавног позива.

Рекла је да су удружења филмских, сценских и драмских уметника и удружења композитора у Републици Србији предложила следеће кандидате:

1. Божидар Николић;

2. Жељко Мијановић;

3. Братислав Петковић;

4. Др Бошко Сувајџић;

5. Дарко Бајић.

Констатовала је да од предложених кандидата, услове прописане Законом о електронским медијима и Јавним позивом, испуњавају:

1. Божидар Николић;

2. Жељко Мијановић;

3. Братислав Петковић;

4. Дарко Бајић.

Истакла је да је за предложеног кандидата др Бошка Сувајџића достављена непотпуна документација.

Није било дискусије.

Председавајућа је ставила на гласање Предлог листе кандидата за члана Савета Регулатора, који се бира на предлог овлашћеног предлагача, удружења филмских, сценских и драмских уметника и удружења композитора у Републици Србији, заједничким договором, а на којој се налазе следећи кандидати:

1. Божидар Николић;

2. Жељко Мијановић;

3. Братислав Петковић;

4. Дарко Бајић.

Одбор је са 11 гласова за, једним уздржаним и два члана која нису гласала, утврдио Листу кандидата за члана Савета Регулатора, које сагласно члану 9. став 1. тачка 5) Закона предлажу удружења филмских, сценских и драмских уметника и удружења композитора у Републици Србији, ако су регистрована најмање три године пре расписивања јавног позива, заједничким договором, у предложеном тексту.

Председавајућа је ставила на гласање Предлог листе организација које заједно чине јединственог овлашћеног предлагача удружења филмских, сценских и драмских уметника и удружења композитора у Републици Србији, а на којој се налазе:

1. Удружење филмских уметника Србије;

2. Удружење драмских писаца Србије;

3. Академија филмске уметности и науке Србије;

4. Удружење филмских глумаца Србије;

5. Асоцијација филмских редитеља Србије.

Одбор је са десет гласова за, једним уздржаним и два члана која нису гласала, утврдио утврдио листу организација, које у складу са чланом 9. став 1. тачка 5) и чланом 10. Закона, заједно чине јединственог овлашћеног предлагача, у предложеном тексту.

У вези са овлашћеним предлагачем национални савети националних мањина председавајућа је навела је да је Национални савет ромске националне мањине доставио служби Одбора образложен предлог једног кандидата за члана Савета Регулатора, као и да је предложен кандидат Стефан Јовановић, који испуњава услове прописане Законом и Јавним позивом.

Истакла је да је служба Одбора 30. јануара 2017. године примила и пошиљку Велибора Тодорова са назнаком „За јавни позив за предлагање кандидата за члана Савета Регулаторног тела за електронске медије“.

Рекла је да је увидом у примљену пошиљку, служба констатовала да се ради о достави доказа о испуњености услова за кандидата, Велибора Тодорова, за пријаву на Јавни позив за предлагање кандидата за члана Савета Регулаторног тела за електронске медије.

Упознала је чланове Одбора да је увидом у поднету документацију служба констатовала да у пријави недостаје образложени предлог два кандидата за члана Савета Регулатора, односно да се из поднете документације не може утврдити који овлашћени предлагач је Велибора Тодорова кандидовао.

Истакла је да је служба обавила телефонски разговор са Велибором Тодоровим, који је навео да је предложен за кандидата за члана Савета Регулатора, од стране овлашћеног предлагача, национални савети националних мањина – национални савет бугарске националне мањине.

Обавестила је све чланове Одбора да до почетка седнице, служба није примила образложени предлог два кандидата за члана Савета, од стране овлашћеног предлагача национални савет бугарске националне мањине, а да је рок за подношење пријава истекао 28. јануара 2017. године.

Није било дискусије.

Председавајућа је ставила на гласање Предлог листе организација које заједно чине јединственог овлашћеног предлагача национални савети националних мањина, заједничким договором, а на којој се налази:

1. Стефан Јовановић.

Одбор је са девет гласова за, четири уздржана и једним чланом који није гласао, утврдио Листу кандидата за члана Савета Регулатора, које сагласно члану 9. став 1. тачка 7) Закона, предлажу национални савети националних мањина, заједничким договором, у предложеном тексту.

Председавајућа је ставила на гласање Предлог листе организација које заједно чине јединственог овлашћеног предлагача националних савета националних мањина, заједничким договором, а на којој се налази:

1. Национални савет ромске националне мањине

Одбор је са десет гласова за, четири уздржана и једним чланом који није гласао, утврдио утврдио листу организација, у складу са чланом 9. став 1. тачка 7) и чланом 10. Закона, заједно чине јединственог овлашћеног предлагача, у предложеном тексту.

Седница је завршена у 13,25 часова.

СЕКРЕТАР ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Дана Гак Маја Гојковић